Document ID: /roh_data/filtered/fineweb-2-filterrobots_roh.jsonl.gz/12811

L'openair Rapid ha cumenzà cun plievgia. Dentant sajan ils organisaturs preparads per quest aura, uschia Jon Dietler dal comité d'organisaziun. Sin il palc stattan Fiona Fiasco da la Surselva, Elio Ricca, Fulmine da la Svizra franzosa e 24/7 Diva Heaven. La sonda sunan Komet City, The Black Heidis, T-Squad, Kety Fusco dal Tessin, Wolfer e Prix Garanti sco Headliner. Al Rapid Openair èsi pussaivel da campar sin il prà u da prender cun e durmir en il busin.
Dapertut sin il terren dal Rapid Openair èn las tavlas cun si infurmaziuns scrittas a maun e sch’ins guarda al tschiel ves'ins ghirlandas da tailas da tut las colurs e musters. Als organisaturs saja quai impurtant che las visitadras ed ils visitaders vesan che l'openair è vegni preparà cun premura.
Daco il num rapid?
Al cumenzament era in vehichel da rapid il palc da l'openair. Uss è quai betg pli il cas, dentant èn divers rapids en acziun per transportar chaussas sin il terren da l'openair.